钦定古今图书集成/明伦汇编/官常典/第479卷 > 厍狄盛
## 钦定古今图书集成/明伦汇编/官常典/第479卷 > 厍狄盛

按《北齐书》本传：“盛，怀朔人也。性和柔，少有武用。初为
高祖亲信都督，除伏波将军，每从征讨，以功封行唐
县伯，复累加安北将军、幽州刺史，加中军将军，为豫
州镇城都督。以勋旧进爵为公。世宗减封二百户，以
增其邑，除征西大将军、开府仪同三司、朔州刺史。齐
受禅，改封华阳县公，又除北朔州刺史，以华阳封邑
在远”，随例割《并州》之《石艾县》《肆州》之《平寇县》、原州之
《马邑县》各数十户，合二百户，为其食邑。未几，例罢，拜
特进，卒。赠使持节、都督《朔瀛赵幽安五州》诸军事、太
尉公、朔州刺史。